wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு33

## மலையாள விக்கிக் கட்டுரைத் தொகுப்புக் குறுவட்டு

மலையாள விக்கி நண்பர்கள் இன்றைய விக்கிக்கூட்டத்தில் தேர்ந்தெடுத்த கட்டுரைகளின் தொகுப்பு ஒன்றைக் குறுவட்டு வடிவில் வெளியிட்டுள்ளனர். நமது முந்தைய திட்டங்களை முடுக்கி விட வேண்டிய தேவையைக் காட்டுகிறது. 
அவர்கள் இதற்கென ஒருவாக்கிய மென்பொருளைத் தருமாறு கேட்டிருக்கிறேன்.
அவர்கள் இதற்கென உருவாக்கிய மென்பொருளையும் சேர்த்தே வெளியிட்டுள்ளனர். இயலுமானால் பயன்படுத்திக் கொள்ளலாம். -- சுந்தர் <sup>\பேச்சு</sup> 06:01, 17 ஏப்ரல் 2010 (UTC)  
:மலையாள விக்கியர்களின் இப்பணி மிகச் சிறப்பானது. தமிழுக்கு நல்ல ஒரு போட்டி விக்கியாக மலையாளம் உள்ளது. நாம் திட்டமிட்டுச் செய்ய வேண்டியவை நிறைய உள்ளன. ஆட்கள் தாம் இல்லை :( மலையாள விக்கியின் இன்றைய கூடலைக் காணும்போது கேரளத்துக்குள் நிறைய விக்கி ஆர்வலர்கள் இருப்பது போல் தெரிகிறது. --ரவி 13:48, 17 ஏப்ரல் 2010 (UTC)  
தமிழ் விக்கிக் குறுவட்டு வெளியிடும் முன்னைய திட்டத்தில் கவனம் செலுத்தவேண்டும். முதலில் கட்டுரைகளைத் தெரிவு செய்தபின் அவற்றை மேலும் மேம்படுத்தி, அவை அனைத்தையும் ஒரே சீரான தரத்துக்குக் கொண்டுவருவது நல்லது என்பது எனது கருத்து. உடனடியாகவே இத் திட்டத்தைத் தொடங்கலாம். மயூரநாதன் 14:30, 17 ஏப்ரல் 2010 (UTC)  
தற்போது கூகுள் மொழிபெயர்ப்புத் திட்டம், கட்டுரைப் போட்டித் திட்டம் உள்ளிட்டவற்றில் நிறைய உழைப்பு தேவைப்படுகிறது. தமிழ் இணைய மாநாட்டை ஒட்டி, பட்டறை நடத்துதல், பிற விக்கித் திட்டங்களுக்கு வளங்களைப் பெறுவதற்கான வேலைகளையும் அடுத்த சில மாதங்களில் செய்ய வேண்டி உள்ளது. ஆனால், நம்மிடம் உள்ள ஆள்பலம் மிகக் குறைவே. எனவே, அவசரம் இல்லாத திட்டங்களைச் சற்று ஒத்திப் போடலாம். 2010 அக்டோபர் தொடக்கம் இக்குறுவட்டுத் திட்டத்தைச் செய்தால் நன்று--ரவி 15:55, 17 ஏப்ரல் 2010 (UTC)  
:: சில புதிய நிர்வாகிகளைத் தேர்தெடுப்பது எமது ஆள் வளத்தைக் கூட்டுமா? --Natkeeran 16:16, 17 ஏப்ரல் 2010 (UTC)  
நற்கீரன், நான் குறிப்பிடுவது அடிப்படை முனைப்பான பங்களிப்பாளர் எண்ணிக்கையைக் குறித்து. இருக்கிற பங்களிப்பாளர்களை எல்லாம் நிருவாகிகளாக ஆக்கினாலும் கூட நமக்கு ஆள் வளம் போதாது. நமக்குத் தேவைப்படும் பெரும்பாலான பணிகளைச் செய்ய (எ.கா: உரை திருத்தம், தகவல் சரிபார்ப்பு, உதவிப் பக்கங்கள் உருவாக்கம், விக்கியாக்கம், பட்டறை முயற்சிகள், குறுவட்டு ஆக்கம், புத்தக் ஆக்கம், தானியங்கி நிரல்கள் எழுதல் போன்றவை) நிருவாக அணுக்கம் தேவையற்றது. --ரவி 18:58, 17 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு33

## புதுப்பயனர் வரவேற்புக்குத் தானியங்கி?

புதுப்பயனர் வரவேற்பு வார்ப்புரு இடுவதைத் தானியங்கி மூலம் செய்யலாமா? தமிழ் விக்கிப்பீடியா வரவேற்புக் குழு என்ற பெயரில் செய்யலாம். நாமே தனிப்பட இதனைச் செய்வதில் ஒரு நட்பான அணுகுமுறை இருக்கும். உடனுக்குடன் வரவேற்பு போய் சேர, புதுப்பயனர்கள் கூடக் கூட இது மிகவும் உதவும். பங்களிப்பாளர்கள் குறைவான பிற திட்டங்களுக்கும் உதவும். தானியங்கி மூலம் செய்யலாம் என்றால் தெரன்சு, சுந்தர் போன்றோர் உதவலாம்--ரவி 13:54, 17 ஏப்ரல் 2010 (UTC)  
:தானியங்கி மூலம் செய்யும் அளவுக்கு அவ்வளவு புதுப் பயனர்களா!! மற்றப் பயனர்களும் சேர்து உதவி, ஒரு மனிதர் செய்வதே விக்கி சமூகத்தை அமைக்க நலமாக இருக்கும். --Natkeeran 15:26, 17 ஏப்ரல் 2010 (UTC)  
தமிழ் விக்சனரியில் புதுப் பயனர் வரவேற்புப் பணி தேங்கி இருப்பதைக் காணலாம். விக்கி சமூக உணர்வைப் பேண நாமே கைப்படச் செய்வதே உதவும் என்பதை ஏற்றுக் கொள்கிறேன்.--ரவி 15:55, 17 ஏப்ரல் 2010 (UTC)
# சக்ரவர்த்தி ரங்கராஜன்

**முனைவர். சக்ரவர்த்தி ரங்கராஜன்** (C. Rangarajan) (பிறப்பு 1932),பரவலாக **சி. இரங்கராஜன்**, என்பவர் புகழ் பெற்ற இந்தியாவின் பொருளியல் வல்லுனரும், முன்னாள் நாடாளுமன்ற உறுப்பினரும், மாநில ஆளுனரரும், பாரத ரிசர்வ் வங்கியின் ஆளுனருமாவார். தற்போது இந்திய பிரதமரின் பொருளியல் அறிவுரைக் குழுவின் தலைவராக இருக்கிறார்.
இது தவிர, இவர் சென்னை பொருளியல் கல்வி நிறுவனத்தின் தலைவராகவும், "'சி. ஆர் ராவ் கணிதம், புள்ளியியல் மற்றும் கணினி அறிவியலுக்கான உயர்நிலைக் கழகத்தின்" நிறுவனத் தலைவராகவும் உள்ளார்.
# சக்ரவர்த்தி ரங்கராஜன்

## பணிவாழ்வு

சென்னை பல்கலைக்கழகத்தில் வர்த்தகவியல் படித்த இரங்கராஜன், பென்சில்வேனியா பல்கலைக்கழகத்தில் 1964ஆம் ஆண்டு பொருளியலில் முனைவர் பட்டம் பெற்றார். பின்னர் இவர் பென்சில்வேனியா பல்கலைக்கழகம், அகமதாபாத், இந்திய மேலாண்மைக் கழகம் போன்ற பல கல்வி நிலையங்களில் ஆசிரியராகப் பணியாற்றினார். 1997ஆம் ஆண்டு அகமதாபாத், இந்திய மேலாண்மைக் கழகம், இவருக்கு கௌரவ சகா பட்டத்தை அளித்தது.  
1982ஆம் ஆண்டு முதல் 1991 வரை பாரத ரிசர்வ் வங்கியின் துணை ஆளுனராகவும் பின்னர் திசம்பர் 22,1992 முதல் திசம்பர் 21, 1997 வரை அதன் ஆளுனராகவும் பணியாற்றினார்.  
24 நவம்பர் 1997 முதல் 3 சனவரி 2003 வரை ஆந்திர ஆளுனராகப் பொறுப்பாற்றியிருக்கிறார். அதன் முடிவில் பனிரெண்டாவது நிதி ஆணையத்தின் தலைவராகவும் இருந்துள்ளார்..  
2005 முதல், இந்தியப் பிரதமரின் பொருளியல் அறிவுரைக் குழுத் தலைவராக இருந்து வந்தார். ஆகத்து 2008 அன்று பதவி விலகி மாநிலங்களவை உறுப்பினராக பொறுப்பேற்றார்.
ஆகத்து 2009இல் தமது நாடாளுமன்ற அங்கத்தைத் துறந்து மீண்டும் பிரதமரின் பொருளியல் அறிவுரைக்குழுவின் தலைவராகப் பணியாற்றி வருகிறார். ஆந்திரப் பிரதேச ஆளுனராக இருந்த நேரத்தில் 1998 முதல் 1999 வரை ஒரிசா மாநில ஆளுனராகவும் 2001 முதல் 2002 வரை தமிழ்நாடு மாநில ஆளுனராகவும் கூடுதல் பொறுப்பேற்றுள்ளார்.
# சக்ரவர்த்தி ரங்கராஜன்

## விருதுகள்

2002ஆம் ஆண்டு இந்திய அரசு இவருக்கு இந்தியாவின் இரண்டாவது உயரிய குடிமக்கள் விருதான பத்ம விபூசண் வழங்கியது.
# சரத் கமல்

**அசந்தா சரத் கமல்** (பிறப்பு 12 சூலை 1982) இந்தியா, தமிழ்நாடு மாநில தொழில்முறை மேசைப்பந்தாட்ட வீரர். 2004ஆம் ஆண்டு கோலாலம்பூரில் நடந்த 16வது பொதுநலவாய மேசைப்பந்தாட்டப் போட்டியில் ஆண்கள் ஒற்றையர் ஆட்டத்தில் தங்கப் பதக்கம் பெற்றவர். அதே போட்டியில் இந்தியாவின் ஆண்கள் அணிக்குத் தலைமை தாங்கி ஒன்பது ஆண்டுகள் வெற்றியாளர்களாகத் திகழ்ந்த இங்கிலாந்து அணியை வென்று அணிகளுக்கான விருதினையும் பெற்றுத் தந்தவர். இச்சாதனையைப் பாராட்டி இந்திய அரசு அவருக்கு 2004ஆம் ஆண்டு அருச்சுனா விருது வழங்கியது.. இவருக்கு 2022 இல் கேல் ரத்னா விருது வழங்கப்பட்டது.  
இதனைத் தொடர்ந்து 2006ஆம் ஆண்டு மெல்போர்ன் நகரில் நடந்த பொதுநலவாயம் விளையாட்டுக்களில் ஆண்கள் ஒற்றையர் மேசைப்பந்தாட்ட இறுதியாட்டத்தில் கூட்டத்தினரின் விருப்பமான ஆத்திரேலியர் வில்லியம் ஹென்செல்லை தோற்கடித்து தங்கப் பதக்கத்தை வென்றார். இந்திய அணி சிங்கப்பூர் அணியை வென்று தங்கப்பதக்கம் பெறவும் முதன்மை பங்காற்றினார். அவரது உலக தரவரிசை 63 ஆகும்.  
2004ஆம் ஆண்டு ஏதென்ஸ் நகரில் நடந்த ஒலிம்பிக் விளையாட்டுக்களிலும் 2006 ஆம் ஆண்டு கத்தாரில் நடந்த ஆசிய விளையாட்டுக்களிலும் இந்தியாவின் சார்பில் பங்கெடுத்துள்ளார். இந்தியாவின் முதல்நிலையில் நான்கு ஆண்டுகள் இருந்துள்ளார்.  
முன்பு சென்னையில் இந்தியன் ஆயில் நிறுவனத்தில் அதிகாரியாக பணிபுரிந்து வந்தார். அவ்வப்போது சென்னை வருகிறபோதும் தற்போது இசுப்பானியாவில் உள்ள சான் செபாசுடியன் தி லெ ரேசு (San Sebastian de los Reyes) மன்றத்திற்கு விளையாடுகிறார். மற்றும்இலயோலாக் கல்லூரி, சென்னையின் முன்னாள் மாணவர்
சூலை 2009 அன்று இவர் திருமணம் புரிந்துள்ளார்.
# விஜய் ஆண்டனி

**விஜய் ஆண்டனி ** (பிறப்பு: சூலை 24, 1975) இந்தியா, தமிழ்நாட்டின் ஓர் முன்னணி திரைப்பட இசையமைப்பாளர் ஆவார். தற்போது திரைப்படத்தில் நடிப்பதிலும் ஆர்வம் காட்டி வருகிறார்.
# விஜய் ஆண்டனி

## வாழ்க்கை வரலாறு

விஜய் ஆண்டனி தமிழ்நாடு மாநிலம், கன்னியாகுமரி மாவட்டம், நாகர்கோவிலில் 1975 ஆம் ஆண்டு பிறந்தார். இவரது தந்தை இவருக்கு 7 வயது இருக்கும் போது இறந்து விட்டார். இவர் பண்டைய எழுத்தாளர் மாயூரம் வேதநாயகம் பிள்ளை அவர்களின் கொள்ளுப் பேரன் ஆவார்.  
விஜய் ஆண்டனி துவக்கத்தில் ஒலிப் பொறியாளராகப் பணி புரிந்து பின்னர் இசையமைப்பாளரானவர். தமது கல்லூரிப் படிப்பை முடித்தப் பின்னர் தாமே *ஆடியோபைல்ஸ்* என்ற ஒலியரங்கை நிறுவினார். அங்கு ஒலி பொறியாளராக சோதனைகள் செய்து தொலைக்காட்சிகளுக்கும் ஆவணப்படங்களுக்கும் சில இசைத்துண்டுகளை (jingles) அமைத்தார். அப்போது ஆஸ்கார் ரவிச்சந்திரன் தமது டிஷ்யூம் என்ற திரைப்படத்திற்கு இசையமைக்க அழைத்தார். ஆனால் விஜய் இசையமைத்த முதல் திரைப்படமாக சுக்ரன் திரைப்படம் முதலில் வெளிவந்தது.  
இவரது அண்மைய திரைப்படம் விஜய் நடித்த *வேட்டைக்காரன்* படமாகும்.  
மேலும் இவர் கன்னடப் படம் *புத்திவந்தா* விற்கு இசையமைத்துள்ளார், இது தமிழ்ப்படம் *நான் அவனில்லையின்* மறுபதிப்பு திரைப்படமாகும்.  
2009ஆம் ஆண்டு பிரான்சில் நடைபெற்ற *கான் கோல்டன் லயன் விருதை* சிறந்த இசைக்காக டைம்ஸ் ஆஃப் இந்தியாவிற்காக தயாரித்த "நாக்க முக்கா" வணிகப்படத்திற்காகப் பெற்றார்.  
தமது இசையமைப்பில் பல புதுமுக பாடகர்களுக்கு வாய்ப்பு கொடுப்பவர் என்ற பெருமை உடையவர்.  
மேலும் 2016 ஆம் ஆண்டு வெளியான பிச்சைக்காரன் திரைப்படத்தில் தனது இயல்பான நடிப்பை வெளிப்படுத்தி தமிழ் மக்களின் மனதில் நீங்காத இடத்தை பிடித்துக்கொண்ட விட்டார் என்றே கூற வேண்டும்.
# விஜய் ஆண்டனி

## திரைப்படங்கள்/தொகுப்புகள்

| ஆண்டு | பெயர் | மொழி | குறிப்புகள் |
| --- | --- | --- | --- |
| - | 2005 | *சுக்ரன்* | தமிழ் |
| 2006 | *பை2* | தமிழ் |  |
| *டிஷ்யூம்* | தமிழ் |  |  |
| 2007 | *நினைத்தாலே இனிக்கும்* | தமிழ் |  |
| *நான் அவன் இல்லை* | தமிழ் |  |  |
| 2008 | *பந்தயம்* | தமிழ் |  |
| *காதலில் விழுந்தேன்* | தமிழ் |  |  |
| *புத்திவந்தா* | கன்னடம் | *நான் அவனில்லை* மறுபதிப்பு |  |
| *பசும்பொன்தேவர் வரலாறு* | தமிழ் |  |  |
| 2009 | *அ ஆ இ ஈ* | தமிழ் |  |
| *தநா-07 அல் 4777* | தமிழ் |  |  |
| *மரியாதை* | தமிழ் |  |  |
| *நினைத்தாலே இனிக்கும்* | தமிழ் |  |  |
| *மகாத்மா* | தெலுங்கு |  |  |
| *வேட்டைக்காரன்* | தமிழ் |  |  |
| 2010 | *ரசிக்கும் சீமானே* | தமிழ் |  |
| *உத்தம புத்திரன் * | தமிழ் | எடுக்கப்படுகிறது |  |
| *கனகவேல் காக்க* | தமிழ் | ஒலிப்பேழை வெளியிடப்பட்டுள்ளது |  |
| *அங்காடித்தெரு* | தமிழ் |  |  |
| *அவள் பெயர் தமிழரசி* | தமிழ் |  |  |
| 2012 | *நான்* | தமிழ் |  |
| 2014 | * சலீம்* | தமிழ் |  |
| 2015 | *இந்தியா பாக்கிஸ்தான்* | தமிழ் |  |
| 2016 | *பிச்சைக்காரன்* | தமிழ் |  |
| *சைத்தான்* | தமிழ் |  |  |
| 2017 | *எமன்* | தமிழ் |  |
| *அண்ணாதுரை* | தமிழ் | இரு வேடங்களில் நடித்துள்ளார் | } |
# விஜய் ஆண்டனி

## திரைப்படங்கள்/தொகுப்புகள்

### பட தொகுப்பு

| 2017 | *அண்ணாதுரை* |  |
| --- | --- | --- |
| 2018 | *திமிரு புடிச்சவன்* |  |
| 2021 | *கோடியில் ஒருவன்* |  |
| 2023 | பிச்சைக்காரன் 2 | } |
# விஜய் ஆண்டனி

## திரைப்படங்கள்/தொகுப்புகள்

### பாடகராக

| ஆண்டு | பாடல் | படம் | குறிப்பு |  |
| --- | --- | --- | --- | --- |
| 2005 | "சாதிக்கடி" | *சுக்ரன்* |  |  |
| 2006 | "டைலமோ",
"பூமிக்கு" | *டிஷ்யூம்* |  |  |
| 2007 | "மச்சக்கன்னி",
"காக்க காக்க" | *நான் அவனில்லை* |  |  |
| 2008 | "நாக்கு மூக்கா",
"தோழியா",
"கடவுள் படைத்த",
"உனக்கென நான்" | *காதலில் விழுந்தேன்* |  |  |
| 2009 | "மேனா மினுக்கி",
"கன்னிவெடி" | *அஆஇஈ* |  |  |
| 2009 | "மேரே பிரியா",
"அல்லா" | *நினைத்தாலே இனிக்கும்* |  |  |
| 2009 | "ஆத்திசூடி" | *தநா-07-அல 4777* |  |  |
| 2010 | "பூவே பூவே",
"நான் உன்னை பார்க்கனும்" | *ரசிக்கும் சீமானே* |  |  |
| 2010 | "பாளையங்கோட்டை" | *அவள் பெயர் தமிழரசி (திரைப்படம்)* |  |  |
| 2010 | "உஸ்மலாரசே" | *உத்தம புத்திரன்* |  |  |
| 2011 | "ஏதேதோ" | *சட்டப்படி குற்றம்* |  |  |
| "ஓ மை ஏஞ்சல்"
"கொல குத்து" | *யுவன் யுவதி* |  |  |  |
| "ஐசு ஐசு" | *வெடி* |  |  |  |
| "சொன்னா புரியாதூ" | *வேலாயுதம் (திரைப்படம்)* |  |  |  |
| 2012 | "உஸ்மலாரசே"
"Rajulla" | *தருவு* | தெலுங்கு |  |
| "உலகினில்"
"தப்பெல்லாம்" | *Naan* |  |  |  |
| "Poochandi" | *சட்டம் ஒரு இருட்டறை* |  |  |  |
| 2013 | "தும்பக்க" | *சுந்தர் சி.* |  |  |
| 2012 | "எதிர்த்து நில்" | *பிரியாணி* | Composed by யுவன் சங்கர் ராஜா |  |
| 2014 | "ஒன்னுனா இரண்டு" | *ஐந்தாம் தலைமுறை சித்த வைத்திய சிகாமணி* | இசை சைமன் |  |
| "மஸ்காரா போட்டு" | *சலீம்* |  |  |  |
| 2016 | "நூறு சாமிகள்" | *பிச்சைக்காரன் (திரைப்படம்)* |  |  |
| "லவ்வுக்கு லாஜிக் இல்லை" | *நையப்புடை* | இசை தாஜ் நூர் |  |  |
| "எடெதோ", "லடுகியோ" | *சைத்தான் (திரைப்படம்)* |  |  |  |
| 2017 | "தங்கம்மா வைரம்மா" | *அண்ணாதுரை* |  |  |
| 2018 | " நீ உன்னை மாற்றிக் கொண்டால்" | திமிரு புடிச்சவன் (திரைப்படம்) |  |  |
| 2019 | "பசப்புகலி" | *தேவராட்டம் (2019 திரைப்படம்)* | இசை நிவாஸ் கே. பிரசன்னா |  |
| 2021 | "ஸ்லக் அந்தம்" | *கோடியில் ஒருவன்* | இசை நிவாஸ் கே. பிரசன்னா | } |
# விஜய் ஆண்டனி

## திரைப்படங்கள்/தொகுப்புகள்

### தொலைக்காட்சி

- 2002 *சின்ன பாப்பா பெரிய பாப்பா* (சீசன் 1) (அக்னி என புதுவரவு) (சன் டிவி)
- 2005 *மலர்கள்* (சன் டிவி)
- 2005 *கெட்டிமேளம்* (ஜெயா டிவி)
- 2006 *கனா காணும் காலங்கள்* (விஜய் டிவி)
- 2007 *காதலிக்க நேரமில்லை* (விஜய் டிவி)
- 2007 *மேகலா* (சன் டிவி)
- 2015 *சின்ன பாப்பா பெரிய பாப்பா* (சீசன் 2) (சன் டிவி)
# ஆசப் அலி

ஆசப் அலி (11 மே 1888 [1] - 2 ஏப்ரல் 1953) ஒரு இந்திய சுதந்திரப் போராளி மற்றும் பிரபல இந்திய வழக்கறிஞர்.
இவர் இரவீந்திரநாத் தாகூரின் சொந்தக்காரர்.
# ஆசப் அலி

## கல்வி

இவர் இவர் தில்லி *புனித ஸ்டீவன் கல்லூரி*யில் கல்வி கற்றவர். இங்கிலாந்தில் உள்ள லிங்கன் சட்டக்கல்லூரியில் இருந்து சட்டம் பயில அழைக்கப்பட்டார்.
# ஆசப் அலி

## சுதந்திரத்திற்க்கு முன் பதவியில்

- முஸ்லீம் தேசியவாதக் கட்சியின் உறுப்பினராக 1935 இல் மத்திய சட்டமன்றத்திற்க்கு தேர்ந்தெடுக்கப்பட்டார். முஸ்லீம் லீக் வேட்பாளருக்கு எதிராக காங்கிரஸ் வேட்பாளராக மீண்டும் தேர்ந்தெடுக்கப்பட்டார், மத்திய சட்டமன்ற துணைத் தலைவராகவும் தேர்ந்தெடுக்கப்பட்டார்.
இவர் பகத் சிங் மற்றும் பாதுகேஷ்வர் தத் ஆகியோருக்காக வாதாடியது குறிப்பிடத்தக்கது.
- 1946 செப்டம்பர் 2 முதல் ஜவஹர்லால் நேரு தலைமையிலான இந்திய இடைக்கால அரசாங்கத்தில் ரயில்வே மற்றும் போக்குவரத்து துறைக்கான பொறுப்பாளராக இருந்தார்.
# ஆசப் அலி

## இந்திய சுதந்திரப் போராட்டத்தில்

- 1942 ஆம் ஆண்டு அகில இந்திய காங்கிரஸ் கட்சியின் தலைமையில் நடைபெற்ற [ஒத்துழையாமை இயக்கம்|ஒத்துழையாமை இயக்கத்தில்]] பங்குபெற்றமையால் பல முறை சிறைசென்றார். .
- ஜவஹர்லால் நேரு மற்றும் காங்கிரஸ் செயற்குழுவின் மற்ற உறுப்பினர்களுடன் அகமதுநகர் கோட்டை சிறையில் அவர் தடுப்பு காவலில் வைக்கப்பட்டார்.
# ஆசப் அலி

## சுதந்திரத்திற்க்குப்பின் பதவியில்

- சுதந்திரத்திற்க்குப்பின் ஒரிசா மாநிலத்தின் ஆளுநராக பணியாற்றியிருக்கிறார்.
- பிப்ரவரி 1947 முதல் ஏப்ரல் 1947 வரை அமெரிக்காவிற்கான முதல் இந்தியத் தூதராக பணியாற்றினார்.
# ஆசப் அலி

## திருமணம்

1928 ஆம் ஆண்டு அருணா கங்குலி என்பவரை திருமணம் செய்து கொண்டார். அருணா இவரை விட 22 வயது இளையவர் ஆவார்.
# ஆசப் அலி

## இறப்பு

ஏப்ரல் 2, 1953 அன்று சுவிட்சர்லாந்திற்கான இந்தியாவின் தூதராக பணியாற்றியபோது பெர்ன் நகரில் இறந்தார்.  
- 1989 ஆம் ஆண்டில், இந்தியா அரசு அவரது நினைவு தபால் தலையினை வெளியிட்டது.
# டி. இமான்

**டி. இமான்** (*D. Imman*) ஓர் இந்திய திரைப்பட இசையமைப்பாளரும் பின்னணிப் பாடகரும் ஆவார். தமிழ்த் திரைப்படங்களுக்கு பின்னணியிசையும் பாடல்களும் அமைத்துள்ளார். இவருக்கு விசில் திரைப்படத்திற்குப் பிறகு பரவலாக அறிமுகம் கிடைத்தது.  
இவர் சென்னை எழும்பூர் டான் பாஸ்கோ பள்ளியில் பயின்றவர். பின்னர் லயோலாக் கல்லூரியில் படித்தார். 2001 ஆம் ஆண்டு தமிழன் திரைப்படத்தில் அறிமுகமான இசையமைப்பாளர். மிகக் குறைந்தக் காலத்திலேயே 25 திரைப்படங்களுக்கு இசை அமைத்துள்ளார்.
# டி. இமான்

## இசையமைத்த திரைப்படங்கள்

- 2019 - ''விஸ்வாசம்
(திரைப்படம்)
- 2016 - *போகி*
- 2016 - *ஜெமினி கணேசனும் சுருளிராஜனும்*
- 2016 - *பொதுவாக ௭ன் மனசு தங்கம்*
- 2016 - *சரவணன் இருக்க பயமேன்*
- 2016 - *நான் தான் சிவா*
- 2016 - *மாவீரன் கிட்டு*
- 2016 - *போகன்*
- 2015 - ''வருத்தபடாத வாலிபர் சங்கம்  
| திரைப்படம் | ஆண்டு | மொழி | இயக்குநர் | குறிப்புகள் |
| --- | --- | --- | --- | --- |
| மருது | 2016 | தமிழ் | எம். முத்தையா |  |
| தொடரி | 2016 | தமிழ் | பிரபுசாலமன் |  |
| வெள்ளக்கார துரை | 2014 | தமிழ் | எஸ். எழில் |  |
| கயல் | 2014 | தமிழ் | பிரபு சாலமன் |  |
| ஜீவா | 2014 | தமிழ் | சுசீந்திரன் |  |
| சிகரம் தொடு | 2014 | தமிழ் | கௌரவ் நாராயணன் |  |
| கும்கி l | 2012 | தமிழ் | பிரபு சாலமன் | சிறந்த இசையமைப்பாளருக்கான பிலிம்பேர் விருது - தமிழ் |
| மனம் கொத்திப் பறவை | 2012 | தமிழ் | எஸ். எழில் |  |
| உச்சிதனை முகர்ந்தால் | 2011 | தமிழ் | புகழேந்தி தங்கராஜ் |  |
| மைனா | 2010 | தமிழ் | பிரபு சாலமன் | சிறந்த இசையமைப்பாளருக்கான விஜய் விருது |
| வந்தே மாதரம் | 2010 | தமிழ்
மலையாளம் | டி. அரவிந்த் |  |
| வாடா | 2010 | தமிழ் | ஏ. வெங்கடேசு |  |
| நினைவிலே பார்த்தேனு | 2010 | தெலுங்கு | திலீப் |  |
| கச்சேரி ஆரம்பம் | 2010 | தமிழ் | திரைவாணன் |  |
| மாசிலாமணி | 2009 | தமிழ் | மனோகர் |  |
| நான் அவன் இல்லை 2 | 2009 | தமிழ் | செல்வா |  |
| ஐந்தாம் படை | 2009 | தமிழ் | பத்ரி |  |
| வெட்கத்தை கேட்டால் என்ன தருவாய் | 2009 | தமிழ் | தபு சங்கர் |  |
| நினைவுள் நின்றவை | 2009 | தமிழ் | அகத்திய பாரதி |  |
| மகாராஜா | 2009 | தமிழ் | மனோகர் |  |
| ஓடி போலாமா | 2009 | தமிழ் | கண்மணி |  |
| நூற்றுக்கு நூறு | 2009 | தமிழ் | செல்வா |  |
| லக்ஷ்மி புத்ருது | 2008 | தெலுங்கு | ராஜ் கப்பூர் |  |
| துரை | 2008 | தமிழ் | ஏ. வெங்கடேஷ் |  |
| வம்பு சண்டை | 2008 | தமிழ் | ராஜ் கப்பூர் |  |
| வீராப்பு | 2007 | தமிழ் | பத்ரி |  |
| மருதமலை | 2007 | தமிழ் | சுராஜ் |  |
| நான் அவன் இல்லை | 2007 | தமிழ் | செல்வா |  |
| லீ என்கிற லீலாதரன் | 2007 | தமிழ் | பிரபு சாலமன் |  |
| தவம் | 2007 | தமிழ் | சக்தி பரமேஷ் |  |
| கலிங்கா | 2006 | தமிழ் | ராம்பிரபா |  |
| ரெண்டு | 2006 | தமிழ் | சுந்தர் சி |  |
| திருவிளையாடல் ஆரம்பம் | 2006 | தமிழ் | பூபதி பாண்டியன் |  |
| குஸ்தி | 2006 | தமிழ் | ராஜ் கப்பூர் |  |
| மதராசி | 2006 | தமிழ் | அர்ஜுன் சர்ஜா |  |
| வாத்தியார் | 2006 | தமிழ் | ஏ.வெங்கடேஷ் |  |
| நெஞ்சில் ஜில் ஜில் | 2006 | தமிழ் | செல்வா |  |
| தலை நகரம் | 2006 | தமிழ் | சுராஜ் |  |
| 6'2 | 2005 | தமிழ் | செந்தில் குமார் |  |
| தக திமி தா | 2005 | தமிழ் | சுந்தர் சி |  |
| சின்னா | 2005 | தமிழ் | சுந்தர் சி |  |
| ஏபிசிடி | 2005 | தமிழ் | சரவண சுப்பையா |  |
| ஆணை | 2005 | தமிழ் | செல்வா |  |
| கிஸ் கிஸ்கி கிஸ்மத் | 2004 | இந்தி | கோவிந்து மேனன் |  |
| கிரி | 2004 | தமிழ் | சுந்தர் சி |  |
| விசில் | 2003 | தமிழ் | ஜெர்ரி |  |
| தமிழன் | 2001 | தமிழ் | மஜித் |  |
| ரிக்ஷயா | 2000 | இந்தி | சுக்வீந்தர் ஜமுந்த் |  |
| தில்ருபா | 2000 | தமிழ் | பிரபு நேபால் |  |
| பொங்கல்வழி | 1999 | } |  |  |
# டி. இமான்

## தொலைக்காட்சி நிகழ்ச்சிகள்

- 2000 *கிருஷ்ணதாசி*
- 2003 *கோலங்கள்*
- 2002 *மந்திர வாசல்*
- 2002 *போலீஸ் டைரி*
- 2003 *தற்காப்பு கலை தீராதா*
- 2004 *அகல்யா*
- 2004 *கல்கி*
- 2005 *அல்லி ராஜ்ஜியம்*
- 2006 *பந்தம்*
- 2007 *திருமதி செல்வம்*
- 2007 *வசந்தம்*
- 2008 *ருத்ரா*
- 2009 *கலசம்*
- 2009 *சிவசக்தி*
- 2009 *உறவுகள்*
- 2010 *செல்லமே*
# வசந்தகால பறவை

**வசந்தகால பறவை** (*Vasanthakala Paravai*) 1991 ஆம் ஆண்டு வெளிவந்த தமிழ்த் திரைப்படமாகும். பவித்ரனின் இயக்கத்தில் வெளிவந்த இத்திரைப்படத்தில் ரமேஷ் அரவிந்த், சரத்குமார் மற்றும் பலர் நடித்திருந்தனர்.
# வசந்தகால பறவை

## நடிகர்கள்

- சரத்குமார் - உமாவின் அண்ணன் ராஜேஷ் வேடத்தில் .
- ரமேஷ் அரவிந்த் - இரவி
- ஷாலி - உமா
- கவுண்டமணி சார்லியின் மாமா
- ராஜன்பி. தேவ் - ஆய்வாளர்
- கிட்டி - உமாவின் மாமா
- மேஜர் சுந்தர்ராஜன் - நீதிபதி
- சத்தியப்பிரியா - உமாவின் அம்மா
- கே. கே. சௌந்தர் - இரவியின் மாமா
- வி. கே. ராமசாமி - உமாவின்தாத்தா
- சார்லி - இரவியின் நண்பன்
- சி. ஆர். சரஸ்வதி - உமாவின் வழக்கறிஞர்
- பிரபுதேவா - நடனக் கலைஞர்
# வசந்தகால பறவை

## தயாரிப்பு

இப்படம் இயக்குநர் பவித்ரன் மற்றும் தயாரிப்பாளர் கே. டி. குஞ்சுமோன் ஆகியோருக்கு தமிழ்த் திரைப்பட அறிமுகமாகும்.
# வசந்தகால பறவை

## பாடல்கள்

இத்திரைப்படத்திற்கு தேவா இசையமைத்தார்.அனைத்துப் பாடல்களையும் கவிஞர் வாலி இயற்றினார்.
| 1 | "என்னைக் கேட்டா" | கங்கை அமரன் | வாலி |
| --- | --- | --- | --- |
| 2 | "இனி தட்டிக் கேட்க" | எஸ். பி. பாலசுப்பிரமணியம், கே. எஸ். சித்ரா |  |
| 3 | "செம்பருத்தி செம்பருத்தி" | எஸ். பி. பாலசுப்பிரமணியம், எஸ். ஜானகி |  |
| 4 | "பொன்வானில்" | கே. ஜே. யேசுதாஸ் |  |
| 5 | "பொத்தி வச்ச" | மனோ, கே. எஸ். சித்ரா |  |
| 6 | "தை மாசி பங்குனி" | எஸ். பி. பாலசுப்பிரமணியம், எஸ். ஜானகி | } |
# கைதடி

**கைதடி** இலங்கையின் வட மாகாணத்தில், யாழ்ப்பாணம் தென்மராட்சியில் நான்கு பக்கமும் கடல் நீரேரிகளால் சூழப்பட்ட பகுதியாகும்.  
இங்கு சித்த மருத்துவக் கல்லூரி ஒன்று அமைந்துள்ளது.
# கைதடி

## ஆலயங்கள்

கைதடியில் அமைந்துள்ள சில ஆலயங்களின் விபரங்கள் வருமாறு:
- கைதடி வீரகத்திப் பிள்ளையார் ஆலயம்
- கைதடி கற்பக விநாயகர் ஆலயம்
- கைதடி மேற்கு இணுங்கித்தோட்டம் கந்தசுவாமி கோவில்
- கைதடி வடக்கு வாலாம்பிகை அம்மன் ஆலயம்
- கைதடி வடக்கு கயிற்றசிட்டி கந்தசுவாமி தேவஸ்தானம்
- கைதடி கிழக்கு வீரமாகாளி அம்மன் ஆலயம்
- கைதடி கிழக்கு அண்ணமார் ஆலயம்
- கைதடி மேற்கு பூந்தோட்டம் பெரியதம்பிரான் ஆலயம்
- கைதடி கிழக்கு ஶ்ரீ நரசிங்க வைரவர் ஆலயம்
- கைதடி ஆனந்தநகர் மாதாஜி லிங்கேஸ்வரர் ஆலயம்
- கைதடி வடகிழக்கு வாகையடி சிவபூதவராயர் ஆலயம்  
இவற்றுள் கைதடி வீரகத்திப் பிள்ளையார் ஆலயம் இந்த ஊரின் தொன்மையைப் பறைசாற்றுகின்றது. சைவமும் தமிழும் தழைத்தோங்கும் இவ் ஊரில் கற்பக விநாயகர் ஆலயம், இணுங்கித்தோட்டம் முருகன் ஆலயம், கையிற்றசிட்டி முருகன் ஆலயம், மாவடிக்கந்தன் முருகன் ஆலயம், ஸ்ரீ வாலம்பிகை அம்மன் ஆலயம் ஆகிய ஆலயங்கள் மகோற்சவ பூஜைகள் இடம்பெறுகின்ற ஆலயங்களாகும்.
# பேரழகன் (திரைப்படம்)

**பேரழகன்** (*Perazhagan*) 2004 ஆம் ஆண்டு நவம்பர் மாதம் 24 ஆம் தேதியன்று வெளிவந்த தமிழ்த் திரைப்படமாகும். சசி சங்கரின் இயக்கத்தில் வெளிவந்த இத்திரைப்படத்தில் சூர்யா (மாறுபட்ட இரு வேடங்களில்), ஜோதிகா (மாறுபட்ட இரு வேடங்களில்), மற்றும் விவேக், மனோரமா, மற்றும் பலர் நடித்திருந்தனர்.  
பழனிபாரதி, கபிலன், பா.விஜய், தாமரை, சிநேகன் ஆகியோரின் பாடல்களுக்கு யுவன் சங்கர் ராஜா இசையமைத்திருந்தார்.  
தமிழக அரசின் சிறந்த நடிகைக்கான விருது ஜோதிக்காவுக்கு கிடைத்தது.
# புன்னகை மன்னன்

***புன்னகை மன்னன்*** (*Punnagai Mannan*) 1986 ஆம் ஆண்டு வெளிவந்த தமிழ்த் திரைப்படமாகும். கே. பாலசந்தரின் இயக்கத்தில் வெளிவந்த இத்திரைப்படத்தில் கமல்ஹாசன் (மாறுபட்ட இரு வேடங்களில்), ரேவதி, ஸ்ரீவித்யா,ரேகா,மற்றும் பலர் நடித்திருந்தனர்.  
இத்திரைப்படமானது 1986 ஆண்டு தீபாவளி அன்று வெளியானது. சுரேஷ் கிருஷ்ணா இத்திரைப்படத்தில் இணை இயக்குநராகப் பணியாற்றினார். இத்திரைப்படம் 25 வாரங்களுக்கு மேல் திரையரங்குகளில் திரையிடப்பட்டு பொண்விழா கொண்டாடப்பட்டது. இந்தியில் "*சாச்சா சார்லி"* என்ற பெயரில் வெளியானது.
# புன்னகை மன்னன்

## நடிகர்கள்

- கமல்ஹாசன் - சேது மற்றும் 'சாப்ளின்' செல்லப்பா
- ரேவதி - மாலினி
- ஸ்ரீவித்யா - பத்மினி
- ரேகா - ரஞ்சனி
- டெல்லி கணேஷ் - சேதுவின் தந்தை
- சுந்தர கிருஷ்ண் அர்ஸ் - மாலினியின் தந்தை
- கே.எஸ்.ஜெயலக்ஷ்மி - மாலினியின் தாயார்
- சி. ஐ. டி. சகுந்தலா
- சுதர்சன் - ரஞ்சனியின் தந்தை
- சார்லி
- சிலோன் விஜயேந்திரன்
- பாபு மோகன்
- உசைனி
- சுந்தர்
- விஜயசந்திரிகா
- பேபி கல்பனா
- பூவிலங்கு மோகன்
# புன்னகை மன்னன்

## பாடல்கள்

பாடல்களுக்கு இளையராஜா இசையமைத்திருந்தார்.  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | *ஏதேதோ எண்ணம் வளர்த்தேன்* | சித்ரா | வைரமுத்து | 04:23 |
| 2 | *என்ன சத்தம் இந்த நேரம்* | எஸ். பி. பாலசுப்பிரமணியம் | 04:17 |  |
| 3 | *வான் மேகம் பூ பூவாய்* | சித்ரா | 03:53 |  |
| 4 | *கவிதை கேளுங்கள் கருவில்* | வாணி ஜெயராம், பி. ஜெயச்சந்திரன் | 07:00 |  |
| 5 | *கால காலமாக வாழும்* | எஸ். பி. பாலசுப்பிரமணியம், சித்ரா | 04:21 |  |
| 6 | *சிங்களத்துச் சின்ன குயிலே* | எஸ். பி. பாலசுப்பிரமணியம், சித்ரா | 04:16 |  |
| 7 | *மாமாவுக்கு குடுமா குடுமா* | மலேசியா வாசுதேவன் | 04:34 |  |
| 8 | *இசை* | 02:34 |  |  |
| 9 | *ஒன் டூ த்ரி* | பிரான்சிஸ் லாரஸ் | 01:27 | } |
# சோவியத்–ஆப்கான் போர்

**ஆப்கான் சோவியத் போர்** (திசம்பர் 1979 - பெப்ரவரி 1989) என்பது சோவியத் ஒன்றியத்தின் உதவி பெற்ற ஆப்கானிஸ்தான் இடது சாரி அரசுக்கும், அமெரிக்க உதவி பெற்ற முகாசிதீன் எனப்படும் ஆப்கானிய கிளர்ச்சியாளர்கள் குழுவுக்கும் இடையே ஒன்பது ஆண்டுகள் தொடர்ந்து நடைபெற்ற போர் ஆகும். இது சோவியத் ஒன்றியம் மற்றும் அமெரிக்க அரசுக்கு இடையிலான பனிபோரின் ஒரு பகுதியாவும் கொள்ளப்படுவதுண்டு. முன்னதாக 1978ல் ஏற்பட்ட சவூர் புரட்சியின் முடிவில் அங்கு ஆப்கானித்தான் சனநாயக குடியரசு அமைக்கப்பட்டது. இந்த அரசின் இடது சாரி கொள்கை மற்றும் சோவியத் ஒன்றியத்துடனான நெருங்கிய உறவின் காரணமாக, தீவிர அடிப்படைவாத இசுலாமிய குழுவான முகாசிதீகளுக்கு அமெரிக்க அரசு ஆதரவளிக்கத் தொடங்கியது. மேலும் ஐக்கிய இராச்சியம், சவுதி அரேபியா, பாக்கித்தான், எகிப்து, சீனா ஆகிய நாடுகளும் முகாசிதீன்களை ஆதரித்தன.. இதையடுத்து தாவுத்துக்கு எதிரான போராட்டங்கள் சூடு பிடிக்கத் தொடங்கின. தொடர்ந்த கலகங்களை அடுத்து ஏப்ரல் 27ல் புரட்சிக் குழுவால் கைது செய்யப்பட்ட தாவுத்தும் அவரது குடும்பமும் படுகொலை செய்யப்பட்டனர். சவூர் புரட்சி என அழைக்கப்படும் இந்தக் கலகத்தை அடுத்து ஆப்கானிய குடியரசானது, ஆப்கானித்தான் சனநாயக குடியரசு எனப் பெயர் மாற்றம் செய்யப்பட்டது. ஆப்கானிய மக்கள் சனநாயகக் கட்சியின் தலைவரான நூர் முகம்மது தரக்கி, புரட்சிக் குழுவின் அதிபராகவும் ஆப்கானித்தான் சனநாயக குடியரசின் பிரதமராகவும் நியமிக்கப்பட்டார்.
# சோவியத்–ஆப்கான் போர்

### கம்யூனிச ஆட்சி

சவூர் புரட்சியை அடுத்து அமைந்த நூர் முகம்மது தரக்கியின் ஆட்சி, ஆப்கானித்தானில் கம்யூனிச வாழ்வியல் முறையைக் கொண்டுவருவதில் தீவிரமாக ஈடுபடத்தொடங்கியது. சோவியத் ஒன்றியத்தை முன்மாதிரியாகக் கொண்டு நில பங்களிப்பு சீர்திருத்தங்கள் அறிமுகப்படுத்தப்பட்டன.. திருமணச் சட்டங்கள் நவீனமயமாக்கப்பட்டன. மேலும் அரசால் முன்னெடுக்கப்பட்ட பல சீர்திருத்தங்கள், இசுலாமிய அடிப்படைவாதத்திற்கு எதிராக இருந்தன. இதையடுத்து அரசுக்கு எதிராகச் செயல்படத்தொடங்கிய பல அடிப்படைவதிகள் மற்றும் மத குருமார்கள் நாடு கடத்தப்பட்டனர். சிலர் கொலை செய்யப்பட்டனர். இவை ஆட்சியாளர்களுக்கு எதிராக மக்களிடையே அதிருப்தியை தோற்றுவித்தது.  
மேலும் ஆட்சியமைத்த 18 மாதங்களுக்குள்ளாகவே, உட்கட்சி பூசல்களும் அதிகமாகத் தொடங்கின. பிரதமர் நூர் முகம்மது தரக்கியின் தலைமையில் ஒரு குழுவும், பாரக் கமால் தலைமையில் மற்றொரு குழுவுமாகப் பிரிந்து செயல்படத்தொடங்கினர். இந்தப் பிரிவானது ஆள்கடத்தல், பதவி பறிப்பு, கொலை வரை சென்றது. இதன் உச்சமாக, செப்டம்பர் 1979ல் பிரதமர் தரக்கி துப்பாக்கியால் சுட்டு படுகொலை செய்யப்பட்டார். இவரது படுகொலையை அடுத்து, துணைப் பிரதமரான ஹஃபிசுல்லா அமீன், புதிய பிரதமராகத் தேர்ந்தெடுக்கப்பட்டார். இவரது காலத்தில் உள்நாட்டு குழப்பங்கள் அதிகரித்ததுடன், உட்கட்சி பூசலும் தீவிரமடையத் தொடங்கின.
# சோவியத்–ஆப்கான் போர்

### பனிப்போர்

ஆப்கானித்தானின் மீதான ஆங்கிலேயர்களின் ஆக்கிரமிப்புக் காலத்தில் இருந்தே சோவியத் ஒன்றியத்துக்கும், அதற்கும் சுமூகமான உறவு இருந்து வந்தது. மூன்றாம் ஆப்கன்-ஆங்கிலேயர் போருக்குப் பிறகு அமைக்கப்பட்ட ஆப்கானித்தான் தேசிய அரசை அங்கிகரித்த முதல் நாடு சோவியத் ஒன்றியம்தான். அதன் பிறகும் கூட ஆப்கானித்தானில் ஆட்சியமைத்த அனைத்து ஆட்சியாளர்களும் சோவியத் ஒன்றியத்தின் ஆதரவாகவே இருந்தனர். மேலும் பாக்கித்தான் புதிதாக அமைக்கப்பட்டபோது, பதானியர்கள் அதிகமாக வசிக்கும் அதன் தென்மேற்கு மாகானங்களை தங்களுடன் இணைக்க வேண்டுமென ஆப்கானித்தான் கோரியது. இதற்கு பாக்கித்தான் மற்றும் இங்கிலாந்து அரசுகள் கடும் எதிர்ப்பு தெரிவித்தபோதும், சோவியத் ஒன்றியம் ஆதரவளித்தது. இதன் மூலம் ஆப்கன் வழியாக அரபிக்கடல் பிராந்தியத்தில் தங்களின் மேலாண்மையை நிறுவ முடியும் எனச் சோவியத் யூனியன் கருதியது.  
இதையடுத்து, தெற்காசியாவில் சோவியத் யூனியனின் மேலாண்மையை முறியடுக்கும் பனிப்போரின் ஒரு பகுதியாக, பாக்கித்தானுக்கு அமெரிக்க அரசாங்கம் ஆதரவளிக்கத்தொடங்கியது. மேலும் பாக்கித்தானின் உளவுத்துறை மூலமாக, ஆப்கானிய கிளர்ச்சிக் குழுக்களுக்கு ஆயுதங்களும், பொருளாதார உதவிகளும் வழங்கத் தொடங்கியது. தொடந்து ஆப்கன்-பாக்கித்தான் எல்லைகளில் இருந்த பயிற்சி முகாம்களில் கிளர்ச்சியாளர்களுக்கு பயிற்சிகளும் அளிக்கப்பட்டன.
# சோவியத்–ஆப்கான் போர்

## சோவியத் படையமர்த்தல்

கிளர்ச்சிக் குழுவினருக்கு அமெரிக்க அரசாங்கம் ஆதரவளிக்கத்தொடங்கியதை அடுத்து, 1978ல் ஆப்கானிய அரசுக்கும் சோவியத் ஒன்றியத்துக்கும் இடையே ஒரு பாதுகாப்பு ஒப்பந்தம் கைசாத்திடப்பட்டது. இதன்படி அவசர காலங்களில் ஆப்கன் அரசு கேட்டுக்கொள்ளும் பட்சத்தில் தனது படைகளை அனுப்ப சோவியத் ஒன்றியம் ஒப்புக்கொண்டது. அதே நேரத்தில், அமீனின் ஆட்சியின் மீதும் சோவியத் ஒன்றியம் அதிருப்தி கொண்டிருந்தது. அவரின் ஆட்சி ஆப்கனில் நிலையற்ற தன்மையை ஏற்படுத்தி விடுமென அது அச்சம் கொண்டது. முன்னதாக அதன் இரகசிய உளவு நிறுவனமான கேஜிபியும், பிரதமர் நூர் முகம்மது தரக்கி கொலை செய்யப்பட்டதற்கு அமீனை குற்றம்சாட்டி தனது கடுமையான ஆட்சேபங்களை அரசுக்குத் தெரிவித்திருந்தது. எனவே இதைப் பற்றி விசாரிக்க ஒரு உயர்மட்ட ஆணையத்தைச் சோவியத் ஒன்றியம் அமைத்தது. இதில் கேஜிபியின் தலைவர் யூரி அந்ரோபோவ், அதன் மத்தியக் கமிட்டி உறுப்பினர் போரிசு போனோமாரவ், பாதுகாப்பு அமைச்சர் திமித்ரி உதினோவ் ஆகியோரும் அடக்கம். 1978 ஏப்ரல் இறுதியில் தனது அறிக்கையை வெளியிட்ட இந்த ஆணையம், பிரதமர் அமீன் தனக்கு எதிரானவர்களை பதவி நீக்கம் செய்வதாகவும், அவ்வாறு பதவி நீக்கம் செய்யப்படுபவர்களின் சோவியத் ஒன்றியத்தின் ஆதரவாலர்களும் அடக்கம் எனவும் குற்றம்சாட்டியது. மேலும் அமீன் சோவியத் ஒன்றியத்தை விடவும் பாக்கித்தான் மற்றும் சீனாவுடம் அதிக அனுதாபம் காட்டுவதாகவும், அமெரிக்க உளவாளிகளுடன் இரகசிய சந்திப்புகள் நடத்துவதாகவும், ஆகக்கூடியதாக அவர் ஒரு சிஐஏ உளவாளியாகவும் இருக்கலாம் எனவும் தனது சந்தேகத்தைத் தெரிவித்திருந்தது.  
இதனிடையே முகாசிதீன் குழுக்களின் தாக்குதல்கள் அதிகரிக்கத் தொடங்கியதை அடுத்து, ஆப்கானிய அரசு 1978 ஒப்பந்தத்தை முன்னிருத்தி சோவியத் ஒன்றியத்தின் இராணுவ ஆதரவைக் கோரியது. தொடந்த கோரிக்கைகளை அடுத்து, 1979 யூன் 16ல் தனது முதல் பீரங்கிப் படையைச் சோவியத் ஒன்றியம் ஆப்கானித்தானுக்கு அனுப்பியது. இவை பர்காம் மற்றும் சிந்தாத் நகரங்களில் இருந்த விமானத் தளங்களைப் பாதுகாக்க அனுப்பப்பட்டன. மேலும் பல சிறப்புப் படையணிகளும் காபூல் நகர பாதுகாப்புக்கு அனுப்பப்பட்டது. தொடர்ந்து ஒரு மாத இடைவெளியில் பாதுகாப்புப் படையணிகளை தவிர்த்த போர்ப் படைகளையும் மிகப் பெரும் எண்ணிக்கையில் அனுப்புமாறு மீண்டும் ஆப்கன் அரசு சோவியத் ஒன்றியத்தைக் கேட்டுக்கொண்டது.  
ஆனால் கேஜிபியின் அறிக்கையின் படி பாதுகாப்புப் படைகளை மட்டும் ஆப்கனுக்கு அனுப்பிய சோவியத் ஒன்றியம், போர் படைகளை அனுப்ப தாமதம் செய்தது. அதே காலகட்டத்தில், சோவியத் ஒன்றியம் மற்றும் அமெரிக்காவுக்கிடையேயான அணு ஆயுதக் குறைப்பு ஒப்பந்தங்களுக்கான கூட்டங்களும் இரு நாட்டு தலைவர்களுக்கிடையே நடந்துகொண்டிருந்தன. அதுவும் தாமதத்திற்கு ஒரு காரனமாக இருந்தது. இறுதியில் இந்த ஒப்பந்தத்தை அமெரிக்க செனட் சபை ஏற்க மறுத்ததை தொடர்ந்து, பேச்சுவார்த்தை முறிந்தது. இதைத் தொடர்ந்து தனது இராணுவ நடவடிக்கைகளை ஆப்கனில் தொடர்வதற்கு சோவியத் ஒன்றியம் முடிவெடுத்தது.
# சோவியத்–ஆப்கான் போர்

## சோவியத் படைகளின் ஊடுருவல்

1979 அக்டோபர் 31ல் சோவியத் ஒன்றியம் தனது கட்டுப்பாட்டின் கீழ் உள்ள ஆப்கன் படையனிகளுக்கு, தாக்குதல்களுக்குத் தயாராகுமாறு உத்தரவிட்டது. காபூலுக்கு வெளியே உள்ள தொலைதொடர்பு இணைப்புகள் துண்டிக்கப்பட்டு, காபூல் நகரம் தனிமைப்படுத்தப்பட்டது. தொடர்ந்து பெரும் அளவிலான சோவியத் வான் படைகள் திசம்பர் 25ல் காபூல் நகரில் தரையிறங்கின. முன்னதாகத் தாக்குதல் திட்டங்களைச் செயல்படுத்தும் முன்பு பிரதமர் அமீனை கொலை செய்யும் திட்டம் தயாரிக்கப்பட்டது. ஆனால் அமீன் சோவியத் படைகளின் வருகையை ஒட்டித் தனது இருப்பிடத்தை பிரதமர் இல்லத்திலிருந்து தச்பெக் மாளிகைக்கு மாற்றிக்கொண்டார். அங்கு அவருக்கு ஆதரவான ஒரு ஆப்கானிய படை காவலுக்கு வைக்கப்பட்டது.  
இதையடுத்து திசம்பர் 24ல் சோவியத் ஒன்றியத்தின் இரு படைபிரிவுகள் காபூல் மற்றும் சிந்தாத் நகரங்களுக்கு வந்திறங்கின. அதே நேரத்தில் உசுபெசுகித்தான் எல்கை முழுவதிலும் சோவியத் படைகள் குவிக்கப்பட்டன. இதற்கு இரண்டு நாட்கள் கழித்து, தச்பெக் மாளிகையில் பதுங்கியிருந்த பிரதமர் ஹஃபிசுல்லா அமீன் கொலை செய்யப்பட்டார். அவருக்குப் பதில் மற்றொரு ஆப்கானிய மக்கள் சனநாயகக் கட்சியின் தலைவரான பாரக் கர்மால் பிரதமராகத் தேர்ந்தெடுக்கப்பட்டார்.  
தொடர்ந்து *"புயல் 333"* என அழைக்கப்பட்ட ஒரு இராணுவ நடவடிக்கையின் மூலம் ஆப்கானித்தானின் முக்கிய இடங்களைச் சோவியத் ரானுவத்தின் 40வது படைப்பிரிவு கைப்பற்றியது. இதற்காக உசுபெக்கிசுத்தான் தலைநகரான தாசுகந்து இருந்து ஆப்கனின் முக்கிய நகரங்களுக்கு விமானங்கள் இயக்கப்பட்டன. இந்த விமானங்களின் மூலம், 10000 பாராசூட் படை வீரர்கள் காபுலுக்குள் புகுந்தனர். மற்றும் பலர் தரை வழித் தாக்குதல்களுக்காக மேற்கு மற்றும் கிழக்கு ஆப்கனிய எல்லைகளில் உள்ள குசுகா மற்றும் தெற்மசு நகரங்களுக்குக் கொண்டு செல்லப்பட்டனர். இதன்படி மார்சல் செர்கே சோகொலோவ் தலைமையில் சோவியத் தரைப்படைகள் திசம்பர் 27ல் ஆப்கானித்தானுக்குள் நுழைந்தன. இந்த 40வது தரைப்படைப் பிரிவில், பல்வேறு படைப்பிரிவுகளை உள்ளடக்கிய 80000 படைவீரர்களும், 1800 பீரங்கிகளும், 2000 இராணுவ தாக்குதல் வாகனங்களும் இருந்தன. இரண்டு வாரங்களுக்குப் பின்பு 4000 விமானங்களில் காபுல் நகருக்கு அனுப்பப்பட்ட வீரர்களையும் சேர்த்து மொத்தம் 100000 சோவியத் வீரர்கள் ஆப்கானித்தான் போரில் ஈடுபடுத்தப்பட்டனர்.
# சோவியத்–ஆப்கான் போர்

## முகாசிதீன்களின் எதிர்ப்பு

ஆப்கனில் கம்யூனிச அரசை எதிர்த்துப் பல கிளர்ச்சிக் குழுக்கள் தோன்றின. பிரதேசவாரியாக வெவ்வேறு சித்தாந்தங்களை கொண்டவையாக இவை இருந்த போதிலும், இசுலாமிய எழுச்சி மற்றும் கம்யூனிச எதிர்ப்பு என்பனவற்றில் இவை அனைத்தும் ஒத்திருந்தன. இவர்களுக்குப் பல உலக நாடுகளும் மறைமுகமாக உதவி செய்தன. அவற்றுள் அமெரிக்கா மற்றும் சவுதி அரேபியா ஆகிய இரண்டும் அதிக அளவில் பொருளாதார உதவிகளைச் செய்தவை. கூடவே எகிப்து, துருக்கி, இங்கிலாந்து, சுவிட்சர்லாந்து ஆகிய நாடுகள் ஆயுதங்கள், ஏவுகணைகள் மற்றும் விமான எதிர்ப்பு பீரங்கிகள் ஆகியவற்றை கொடுத்து உதவின. சீனாவும் கரந்தடிப் போர் முறைக்கு உதவுக்கூடிய பல ஆயுதங்களைக் கொடுத்தது. இவ்வாறு கொடுக்கப்பட்ட உதவிகள் அனைத்தும் பாக்கித்தானின் உளவு அமைப்பான ஐஎசுஐ மூலமாக பல்வேறு முகாசிதீன் அமைப்புகளுக்குப் பகிர்ந்தளிக்கப்பட்டன. அமெரிக்கா அரசால் இவர்களுக்குச் செலவுசெய்யப்பட்ட தொகையானது, சிஐஏ வரலாற்றிலேயே ஆகக் கூடியதாக இருந்தது. மேலும் சோவியத் ஒன்றியத்தின் இருந்த எல்லைப் பிரச்சனை காரணமாக, சீனாவும் இவர்களுக்கு உதவியது. ஆரம்பத்தில் பாக்கித்தானில் வைத்துக் கிளர்ச்சியாளர்களுக்கு பயிற்சியளித்த சீனா, பின்பு சீனாவுக்கே அதன் முக்கிய வீரர்களை அழைத்துப் பயிற்சி கொடுத்தது.
# சோவியத்–ஆப்கான் போர்

## போரின் போக்கு

### 1979 - 1980

போரின் ஆரம்பத்தில், இரண்டு தடங்களின் வழியாகச் சோவியத் படைகள் ஆப்கனுக்குள் ஊடுருவின. முதலாவது தடம், குசுகா நகரிலிருந்து ஆரம்பித்துச் சிந்தாத் வழியக கந்தகாரை வந்தடைந்தது. மற்றொரு தடம் தெற்மசில் ஆரம்பித்துக் குன்றுப்பகுதிகள் நிறைந்த பைசாபாத் நகருக்கும், தலைநகர் காபூலுக்கும் சென்றது. இவை இரண்டு தடங்களைத் தவித்து, மூன்றாவதாக வான் வழித்தடம் வழியாகவும் சோவியத் படைகள் ஆப்கனுக்குள் நுழைந்தன. மேலும் இவ்வழித்தடங்களின் முன்னேறிய சோவியத் படைகள், தங்கள் பாதைகளில் இருந்த கிளர்ச்சிக் குழுக்களின் படைகளை நிர்மூலம் செய்ததுடன், அப்பகுதிகளில் இராணுவ கூடாரங்கள் அமைத்துப் பாதுகாப்பு பனிகளிலும் ஈடுபட்டன. இதன் மூலம் ஆப்கனின் முக்கிய நகரங்களைச் சோவியத் படைகள் தங்களின் கட்டுப்பாட்டின் கீழ் கொண்டுவந்தன.
# சோவியத்–ஆப்கான் போர்

## போரின் போக்கு

### 1980 - 1985

போர் ஆரம்பித்த மூன்று மாதங்களுக்குள்ளாகவே, ஆப்கனின் 20% நிலப்பரப்பை சோவியத் படைகள் பிடித்துவிட்ட போதிலும் மீதம் இருந்த 80% இடங்கள் பல்வேறு கிளர்ச்சியாளர்களின் கட்டுப்பாட்டிலேயே இருந்தது. குறிப்பாக வடகிழக்கு மாகாணங்களில் கிளர்ச்சியாளர்களின் கையே ஓங்கி இருந்தது. மேற்கு ஆப்கானிய பகுதிகள் சோவியத் படைகளின் கட்டுப்பாட்டில் இருந்தபோதிலும், அங்கு ஈரானிய புரட்சிக் குழுக்கள் ஊடுருவும் வாய்ப்பு அதிகம் இருந்ததால் அதையும் கண்காணிக்க வேண்டிய கட்டாயத்துக்கு சோவியத் படைகள் தள்ளப்பட்டன. மேலும் சோவியத் படைகளின் நேரடித் தாக்குதல்களைச் சமாளிக்க முடியாத கிளர்ச்சியாளர்கள் குழுக்கள் கரந்தடிப் போர் முறையில் இறங்கின. ஆப்கனின் இயற்கையான குன்றுகளும் மலைகளும் நிறைந்த நில அமைப்பு கிளர்ச்சிக்குழுவினருக்கு மிகவும் சாதகமாக அமைந்தன. அதே நேரத்தில், சரியான சாலை வசதிகள் இல்லாத இந்தக் குன்றுகளை அடைய முடியாமல் சோவியத் பீரங்கிப் படைகளும் தடுமாறின. இது குறிப்பிடத் தக்க அளவு கிளர்ச்சியாளர்களுக்கு வெற்றியைப் பெற்று தந்தன.  
குறிப்பாகப் பஞ்சிர் பள்ளத்தாக்கு பகுதிகளிலிருந்து கிளர்ச்சிக் குழுக்களை விரட்ட, 1980 முதல் 1985 வரை மொத்தம் ஒன்பது முறை சோவியத் படைகள் போரிட்டன. இந்தத் தாக்குதல்களில் அதிக அளவிலான விமானங்களும், போர் வீரர்களும் ஈடுபடுத்தப்பட்டனர். இவற்றில் சோவியத் படைகள் குறிப்பிடத் தக்க அளவில் வெற்றி பெற்ற போதும், அதைத் தக்க வைக்க முடியவில்லை. ஒவ்வொரு முறை வீழ்த்தப்பட்ட போதும் மீண்டும் மீண்டும் கிளர்ச்சியாளர்கள் குழு பள்ளத்தாக்கு பகுதியைத் தங்களின் கட்டுப்பாட்டின் கீழ் கொண்டுவந்தன. மேலும் பாக்கித்தான் எல்லைப் பகுதிகளில் இருந்த அனேக நகரங்களும், பாதுகாப்பு படைகளின் சோதனைச் சாவடிகளும் கிளர்ச்சியாளர்களின் தாக்குதல்களுக்கு ஆளாகின. ஆரம்பத்தில் மக்கள் மத்தியில் சோவியத் படைகளுக்கு ஆதரவு இருந்த போதிலும், தொடர்ந்த காலங்களில் பெருவாரியானவர்கள் கிளர்ச்சிக்குழுக்களில் இணையத் தொடங்கினர். மேலும் ஆப்கன் இராணுவத்தில் இருந்த சில வீரர்களும் கூடச் சோவியத் படைகளுக்கு எதிராகச் செயல்படத்தொடங்கினர். இது சோவியத் இராணுவத்துக்கு மிகுந்த பின்னடைவாக அமைந்தது.  
மேலும் இந்தப் படையெடுப்பு உலக இசுலாமியர்கள் மத்தியில், சோவியத் ஒன்றியத்திற்கு எதிரான மனநிலையை ஏற்படுத்தியது. இதையடுத்து, மத்திய கிழக்கு மற்றும் தெற்காசிய நாடுகளைச் சேர்ந்த பல இசுலாமிய இளைஞர்கள் பாக்கித்தான் வழியாக ஆப்கானித்தானுக்கு போரிட வந்தனர். இவர்களுக்குப் பல நாடுகளைச் சேர்ந்த உளவு நிறுவனங்களும் உதவி செய்தன. இதன் மூலம் உத்வேகம் பெற்ற முகாசிதீன் குழுக்கள், மே 1985ல் தங்களுக்குள் ஒரு ஒப்பந்தத்துக்கு வந்தன. இதன் படி அனைத்துக் குழுக்களும் இணைந்து *ஏழு முகாசிதீன் குழுக்களின் கூட்டமைப்பை* உருவாக்கியதோடு, தொடர்ந்து தங்களுக்குள் இணைந்தே சோவியத் படைகளை எதிர்க்கப் போவதாக அறிவித்தன. இதன் மூலம் படைபலம் அதிகம் பெற்ற முகாசிதீன் குழுக்கள் அதே ஆண்டு இறுதிக்குள் காபூல் நகர சுற்று வட்டாரப் பகுதிகளைக் கைப்பற்றும் அளவிற்கு முன்னேறின. மேலும் காபூல் நகர் மீதிலும் ஏவுகணைத் தாக்குதல்களை நடத்தத் தொடங்கின.
# சோவியத்–ஆப்கான் போர்

## உலக நாடுகளின் எதிர்ப்பு

சோவியத் ஒன்றியத்தின் ஆப்கானிய படையெடுப்புக்கு பல உலக நாடுகளும் எதிர்ப்பு தெரிவித்தன. 34 இசுலாமிய நாடுகளைச் சேர்ந்த வெளியுரவுத்துறை மந்திரிகளின் கூட்டரிக்கை ஒன்று சோவியத் ஒன்றியத்துக்குத் தங்களின் கடுமையான கண்டனத்தைத் தெரிவித்ததுடன், ஆப்கானித்தானிலிருந்து உடனடியாக வெளியேறுமாரும் கேட்டுக்கொண்டது. மேலும் ஐக்கிய நாடுகள் அவையில் கொண்டுவரப்பட்ட சோவியத் ஒன்றியத்துக்கு எதிரான தீர்மானம் ஒன்று 104-18 என்ற கணக்கில் வெற்றி பெற்று தாக்கல் செய்யப்பட்டது. இதைக் காரணம் காட்டி 1980ல் மாசுகோவில் நடைபெற்ற ஒலிம்பிக் போட்டிகளில் பங்கேற்க 60 நாடுகள் மறுத்துவிட்டன.  
இவ்வாறு பல நாடுகளின் அழுத்தம் காரனமாகவும், நாட்டின் பொருளாதாரம் பாதிக்கப்பட்டதாலும் சோவியத் ஒன்றியம், பல்வேறு நாடுகளில் இருந்த படைகளைத் திரும்பப் பெற்றது. முதலாவதாக அங்கோலாவில் இருந்த தனது கூப தோழமைப் படைகளைத் திரும்பப் பெற்றது. மேலும் மங்கோலியா மற்றும் வியட்நாமில் இருந்த படைகளும் சோவியத் திரும்பின. தொடர்ந்து 1987 மத்தியில், அதிபர் கொர்பசோவ் ஆப்கனிலிருந்து சோவியத் படைகள் திரும்பப்பெறப்படும் எனும் அறிவிப்பை வெளியிட்டார்.
# சோவியத்–ஆப்கான் போர்

## படைகளின் வெளியேற்றம்

அதிபரின் அறிவிப்பைத் தொடர்ந்து, சோவியத் படைகள் தங்கள் தாக்குதல்களைக் குறைத்துக்கொண்டன. இரண்டு கட்டமாகப் படைகளை ஆப்கனிலிருந்து வெளியேற்றவும் முடிவு செய்யப்பட்டது. இதன்படி, மே 15 முதல் ஆகத்து 16 வரை முதல் கட்டமான பாதி படைகள் வெளியேற்றப்பட்டன. மீதி படைகள் நவம்பர் 15 முதல் 1989 பெப்ரவரி 15 க்குள் வெளியேற்றப்பட்டன. முன்னதாகத் திரும்பப்பெரும் படைகளின் மேல் தாக்குதல் நடத்தப்பெறாமல் இருக்க, சோவியத் ஒன்றியம் முகாசிதீன் குழுக்களுடன் போர் நிறுத்த உடன்படிக்கையை செய்துகொண்டிருந்தது. இதன் படி அமைதியான முறையில் சோவியத் தனது படைகளைத் திரும்பப்பெற்றுக் கொண்டது.
# சோவியத்–ஆப்கான் போர்

## பின்விளைவுகள்

இந்தப் போரின் மூலம் ஆப்கானித்தான் சமூக பொருளாதார அளவில் மிகுந்த பின்னடைவை சந்தித்தது. 850000 முதல் 1500000 வரையிலான ஆப்கானிய குடிமக்கள் கொல்லப்பட்டனர். மேலும் போருக்குப் பின்னால் நீக்கப்படாமல் விடப்பட்ட மிதிவெடிகள் மட்டும் 10 முதல் 15 மில்லியன் வரை இருக்கும். 1994ல் செஞ்சிலுவைச் சங்கம் வெளியிட்ட ஒரு அறிக்கை இந்த மிதிவெடிகளை நீக்க இன்னும் 4300 ஆண்டுகள் ஆகுமென கருத்து தெரிவித்திருந்தது.  
மேலும் 5 முதல் 10 மில்லியன் மக்கள் வரை அகதிகளாக ஆப்கனை விட்டு வெளியேறினர். இவ்வாறு வெளியேறிய மக்களின் தொகையானது மொத்த ஆப்கானிய மக்கள் தொகையில் மூன்றில் ஒரு பகுதி ஆகும். மேலும் 1980 கனக்கீட்டின்படி உலகின் மொத்த அகதிகளின் எண்ணிக்கையில் சரிபாதி அளவு ஆப்கானியர் இருந்தனர்.  
சோவியத் படைகள் வெளியேறியபிறகும், ஆப்கன் இராணுவத்துக்கும் முகாசிதீன் குழுக்களுக்குமிடையேயான உள்நாட்டு யுத்தம் தொடர்ந்தது. இந்த யுத்தத்தின் காரனமாக மேலும் 400000 ஆப்கானிய குடிமக்கள் கொல்லப்பட்டனர். தாலிபான்கள் எழுச்சி பெற்றதும் இந்தச் சமயத்தில்தான். தாயகம் திரும்பிய, சோவியத் படைகளுடன் போரிட்ட பிற நாட்டு வீரர்களால் அந்தந்த நாடுகளின் இசுலாமிய அடிப்படைவாத குழுக்கள் தோற்றுவிக்கப்பட்டன. பின்னர் இவை தீவிரவாத இயக்கங்களாகவும் உருப்பெற்றன. மேலும் ஆப்கானிலேயே தங்கிவிட்ட வீரர்களை இணைத்து அல் காயிதா இயக்கம் உசாமா பின் லாடனால் உருவாக்கப்பட்டது.
# வளைகுடாப் போர்

**வளைகுடாப் போர்** என்பது 2 ஆகஸ்ட் 1990 முதல் 28 பிப்ரவரி 1991 வரை ஈராக்கிற்கும் அமெரிக்கா தலைமையிலான் 28 நாடுகள் அடங்கிய கூட்டுப் படையினருக்கும் இடையே நடந்த சண்டை ஆகும். இந்தப் போர் **முதலாம் வளைகுடாப் போர்** அல்லது **பாரசீக வளைகுடாப் போர்** அல்லது **பாலைவனப் புயல் படை நடவடிக்கை** என்றும் அழைக்கப்படுகிறது  
ஈராக் 2 ஆகஸ்ட் 1990 அன்று குவைத் நாட்டை ஆக்கிரமித்து தன்னுடன் இணைத்துக்கொண்டதை அடுத்து, ஈராக்கியப் படைகளை குவைத்திலிருந்து வெளியேற்றும் நோக்கில் ஈராக், குவைத் மற்றும் சவுதி அரேபியாவின் சில பகுதிகளிலும் போர் நடந்தது.
குவைத் மீதான ஆக்கிரமிப்பை அடுத்து உடனடியாக ஐக்கிய நாடுகள் பாதுகாப்பு சபை ஈராக் மீது பொருளாதாரத் தடை விதித்தது.
அமெரிக்க அதிபர் ஜார்ஜ் ஹெர்பெர்ட் வாக்கர் புஷ் தன் நாட்டுப் படைகளை சவுதி அரேபியாவில் நிறுத்தி மற்ற நாட்டுகளும் தங்களது படைகளை அனுப்பி வைக்குமாறு கேட்டுக்கொண்டார்.  
பல நாடுகளும் அமெரிக்காத் தலைமையிலானக் கூட்டுப் படையில் இணைந்தன. அவற்றில் சவுதி அரேபியா, ஐக்கிய இராச்சியம் மற்றும் எகிப்து ஆகிய நாடுகளேப் பெரும் பங்கு வகித்தன. மொத்தச் செலவான 60 பில்லியன் அமெரிக்க டாலரில் 40 பில்லியன் அமெரிக்க டாலர் பணத்தை சவுதி அரேபியா செலுத்தியது
இந்தப் போரில் வான்வழித் தாக்குதல் 17 சனவரி 1991 அன்றும் தொடர்ந்து தரைவழித் தாக்குதல் 23 பிப்ரவரி 1991 அன்றும் தொடங்கியது.  
குவைத்திலிருந்து ஈராக்கியப் படைகளை விரட்டி அடித்த கூட்டுப் படையினர் ஈராக் நிலப்பகுதிக்குள் முன்னேறினர். தரைவழித் தாக்குதல் தொடங்கிய 100 மணி நேரத்துக்குள் கூட்டுப் படையினர் வெற்றி பெற்று போரை முடிவுக்குக் கொண்டு வந்தனர்.  
ஈராக்கின் குவைத், சவுதி அரேபிய எல்லை பகுதிகளில் வான்வழி மற்றும் தரை போர் நடவடிக்கைகள் தீவிரமாக நிகழ்ந்தது.இதற்குப் பதிலடியாக ஈராக் சவுதி அரேபியா மற்றும் இஸ்ரேலுக்கு பகுதியில் இருந்த கூட்டணி இராணுவ முகாம்களை நோக்கி விரைவு ஏவுகணைகளை அனுப்பியது.
ஏப்ரல் 1991 ல் இயற்றப்பட்ட ஐ.நா. பாதுகாப்பு கவுன்சிலின் 687 தீர்மானத்தின் படி போர்நிறுத்த உடன்படிக்கை கொண்டுவரப்பட்டது.இந்த தீர்மானங்களை செயல்படுத்துவதில் ஏற்பட்ட சர்ச்சைகள் காரணமாக 12 ஆண்டுகளுக்கு பின்னர் ஈராக்கிய போர் வெடித்தது.  
அமெரிக்க செய்தி தொலைகாட்சியான சிஎன்என் இப்போரின் முக்கிய நிகழ்வுகளை போர் நடக்கும் இடங்களுக்கே சென்று நேரடி ஒளிபரப்பு செய்தது.இது அக்காலத்தில் முதல் முயற்சியாகும்.இப்போர் முடிவடைந்த பின்னர் *டெசர்ட் ஸ்ட்ரோம் நடவடிக்கையின்* போது எடுக்கப்பட்ட புகைப்படங்களை கொண்டு ஒரு கன்னி விளையாட்டு உருவாக்கப்பட்டது.இதனால் இப்போர் காணொளி விளையாட்டுப் போர் (video game war) என அழைக்கபடுகிறது
# வளைகுடாப் போர்

## யுத்த காலகட்ட பரவல்

அமெரிக்க தாக்குதல் 3 முக்கிய பரவல்களை கொண்டிருந்தது.அவை
- 2 ஆகஸ்ட் 1990 முதல் , 1991 ஜனவரி 16 வரை சவுதி அரேபியா பாதுகாப்பு
- 1991 ஜனவரி 17 முதல் , 1991 ஏப்ரல் 11 வரையான காலகட்டத்தில் குவைத் நாட்டின் பாதுகாப்பு மற்றும் விடுதலை
- 1991 ஏப்ரல் 12 முதல் 1995 நவம்பர் 30 வரை தென்மேற்கு ஆசிய போர்நிறுத்த நடவடிக்கைக்கு ஆதரவு அளிக்கப்பட்டு அமைதி நிலைநிறுத்தப்பட்டது.
# வேட்டுவக் கவுண்டர்

**வேட்டுவக் கவுண்டர்** (*Vettuva Gounder*) எனப்படுவோர் தமிழகத்தில் வாழுகின்ற ஒரு இனக்குழுவினர் ஆவர். இவர்கள் விவசாயத் தொழில் செய்து வந்தவர்கள்.
# வேட்டுவக் கவுண்டர்

## கொங்கு வேட்டுவ கவுண்டர்

கொங்கு வேட்டுவ கவுண்டர்கள் என்போர் ஆரம்ப காலத்தில் வேட்டை தொழிலையும், வேளாண்மையையும் செய்து வந்தனர். அறுபத்து மூன்று நாயன்மார்களுள் ஒருவரான கண்ணப்பர் உடன் மிகவும் நெருங்கிய தொடர்பு கொண்டவர்கள். இச்சமூகத்தினர் சிங்கப்பூர், மலேசியா, அமெரிக்கா மற்றும் வளைகுடா நாடுகளில் குடியேறி வசித்து வருகிறார்கள். இவர்கள் தமிழ்நாடு, ஆந்திரா, கர்நாடகா மற்றும் கேரளாவில் குறிப்பிடப்படும் அளவில் வசித்து வருகிறார்கள். இச்சமூகத்தினர் தமிழ்நாட்டில் குறிப்பாக சேலம், நாமக்கல், ஈரோடு, மதுரை,கரூர், திருச்சி, கோயம்புத்தூர், தருமபுரி, கிருட்டிணகிரி மற்றும் திருநெல்வேலி ஆகிய மாவட்டங்களில் பெருமளவில் வசிக்கின்றனர். தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில் மிகவும் பிற்பட்ட வகுப்பினர் பட்டியலில் இடம் பெற்றுள்ளனர். இவ்வேட்டுவ கவுண்டர் சமூகத்தின் ஒரு பிரிவினரான *பூலுவ கவுண்டர்கள்* பிற்படுத்தப்பட்ட வகுப்பினர் பட்டியலில் இடம் பெற்றுள்ளனர். இவர்கள் பூலுவக் கவுண்டர்கள்(பூலுவ வேட்டுவக் கவுண்டர்கள்) என்னும் பெயரில் கோவை, பொள்ளாச்சி , திருப்பூர் போன்ற பகுதிகளில் அதிக அளவில் வசிக்கின்றனர்.
# தி. மு. ஜயரத்ன

**திசாநாயக்க முதியன்சேலாகே ஜயரத்ன** (*Dissanayaka Mudiyanselage Jayaratne*, , 4 சூன் 1931 – 19 நவம்பர் 2019) அல்லது பொதுவாக **தி. மு. ஜயரத்ன** (*D. M. "Di Mu" Jayaratne*) இலங்கையின் அரசியல்வாதி ஆவார். இவர் 2010 முதல் 2015 வரை இலங்கையின் 14-வது பிரதமராகப் பதவியில் இருந்தார். இலங்கை சுதந்திரக் கட்சியின் நிறுவன உறுப்பினர்களில் ஒருவரான இவர், 1970 ஆம் ஆண்டில் முதன் முதலாக நாடாளுமன்றத்திற்குத் தெரிவானார்.
# தி. மு. ஜயரத்ன

## வாழ்க்கைக் குறிப்பு

ஜயரத்ன தனது ஆரம்பக் கல்வியை கம்பளை தொலுவ கிராமிய விகாரை பாலர் பாடசாலையிலும், பின்னர் கம்பளை சாகிராக் கல்லூரி, கண்டி காந்தி வித்தியாலயம் ஆகியவற்றிலும் பயின்றார். பள்ளிப் படிப்பை முடித்துக் கொண்டு கண்டி காந்தி வித்தியாலயத்தில் ஆசிரியராகவும் பின்னர் கம்பளையில் உப தபாலதிபராகவும் பணியாற்றினார்.
# தி. மு. ஜயரத்ன

## அரசியலில்

1951 ஆம் ஆண்டு எஸ். டபிள்யூ. ஆர். டி. பண்டாரநாயக்கா இலங்கை சுதந்திரக் கட்சியை அமைத்த போது ஜயரத்ன அவருடன் இணைந்தார். அக்கட்சியின் அப்போதைய பதின்மூன்று முக்கியஸ்தர்களில் இவரும் ஒருவராவார். 1959 இல் கிராம சபை தேர்தலில் தோற்றி ‘கந்துகர பஹல கோறளே’ கிராம சபையில் கிராம சபை உறுப்பினரானார். 1961 இல் அதன் தலைவராகவும் ஆனார்.  
1970 இல் நாடாளுமன்றத் தேர்தலில் போட்டியிட்டு வெற்றிபெற்று கம்பளைத் தொகுதியின் அங்கத்தவரானார். 1969 முதல் 1994 வரையில் எதிர்க்கட்சி நாடாளுமன்ற உறுப்பினராக இருந்தார்.  
1994 இல் கம்பளைத் தொகுதியில் வெற்றி பெற்று சந்திரிகா குமாரதுங்கவின் அரசாங்கத்தில் காணி, விவசாயம் மற்றும் வன வள அமைச்சராகைப் பணியாற்றினார். 2000 இல் விவசாய, உணவு மற்றும் கூட்டுறவுத் துறை அமைச்சராகவும், 2004 ஆம் ஆண்டில் தபால், தொலைத் தொடர்பு, மலைநாட்டு அபிவிருத்தி அமைச்சராகவும் 2005 இல் தபால் தொலைத் தொடர்புகள் மற்றும் கிராமிய பொருளாதார அபிவிருத்தி அமைச்சராகவும், 2007 முதல் நாடாளுமன்றம் 2009 ஆம் ஆண்டில் கலைக்கப்படும் வரை பெருந்தோட்டக் கைத்தொழில் அமைச்சராகவும் பொறுப்பில் இருந்தார்.
# விஜய் வசந்த்

**விஜய் வசந்த்** (*Vijay Vasanth*) (பிறப்பு: மே 20, 1983) ஓர் இந்திய அரசியல்வாதியும் தமிழ்த் திரைப்பட நடிகரும் ஆவார். இவர் வசந்த் & கோ உரிமையாளர் எச். வசந்தகுமாரின் மகன் ஆவார். தற்போது, இவர் வசந்த் & கோவின் நிர்வாக இயக்குநராகவும் கன்னியாகுமரி நாடாளுமன்றத் தொகுதி உறுப்பினராகவும் உள்ளார்.
# விஜய் வசந்த்

## திரை வாழ்க்கை

| *சரோஜா* | தமிழ்
தெலுங்கு | கௌரவ வேடம் |  |
| --- | --- | --- | --- |
| 2009 | *நாடோடிகள்* | சந்திரன் | தமிழ் |
| 2011 | மங்காத்தா (திரைப்படம்) | கௌரவ வேடம் |  |
| 2012<td>நண்பன் (2012 திரைப்படம்)</td> |  |  |  |
| 2013 | மதிமேல் பூனை | கார்த்திக் |  |
| பிரியாணி (திரைப்படம்) | வசந்த் | கௌரவ வேடம் |  |
| 2014 | என்னமோ நடக்குது | விஜய் |  |
| தெரியாம உன்னக் காதலிச்சுட்டேன் | கார்த்திக் |  |  |
| 2016 | வெற்றிவேல் | சந்திரன் | கௌரவ வேடம் |
| சென்னை 600028 இரண்டு | கோபி | href=" |  |
| அச்சமின்றி | சக்தி |  |  |
| 2017 | வேலைக்காரன் (2017 திரைப்படம்) | பாக்யா |  |
| 2018 | மை டியர் லிசா | படப்பிடிப்பில் | } |
# பலோமா ராவ்

**பலோமா ராவ்** சென்னையில் வாழும் ஓர் இந்திய இசை காணொளித் தொகுப்பாளர் (VJ) மற்றும் நடிகை.
# பலோமா ராவ்

## வாழ்க்கை

சென்னையிலுள்ள இலயோலாக் கல்லூரியில் காட்சித் தொடர்பியலில் இளங்கலை அறிவியல் பட்டம் பெற்ற பலோமா, நாடகக் கலைஞராக தமது வாழ்க்கையைத் தொடங்கினார். 2004ஆம் ஆண்டு எஸ் எஸ் மியூசிக் என்ற தொலைக்காட்சியில் காணொளித் தொகுப்பாளராக பணியாற்றினார். அவர் தொகுத்தளித்த ஃபர்ஸ்ட் ஃப்ரேம், ஆட்டோகிராப், ஜஸ்ட் கனெக்ட் ஆகிய நிகழ்ச்சிகள் பரவலான வரவேற்பைப் பெற்றன. *உன்னாலே உன்னாலே*என்ற தமிழ்த் திரைப்படத்தில் நடித்து புகழ்பெற்றார்.
# பலோமா ராவ்

## திரைப்படங்கள்

| **ஆண்டு** | **திரைப்படம்** | **வேடம்** | **சகநடிகர்கள்** | **மொழி** | **குறிப்புகள்** |
| --- | --- | --- | --- | --- | --- |
| 2007 | *தட் ஃபோர் லெட்டர் வேர்ட்* | சாரா | சுதீஷ் காமத் | ஆங்கிலம் |  |
| 2007 | *உன்னாலே உன்னாலே* | பிரியா | வினய், சதா, தனிஷா முகர்ஜி | தமிழ் |  |
# விஷ்ணுவர்த்தன் (இயக்குநர்)

**விஷ்ணுவர்த்தன் குலசேகரன்**, பரவலாக **விஷ்ணுவர்த்தன்** (Vishnuvardhan), ஓர் இந்தியத் திரைப்பட இயக்குநர். ராம் கோபால் வர்மா, மணிரத்னம், சந்தோஷ் சிவன் ஆகியோருடன் பணியாற்றிய விஷ்ணுவர்த்தன் 2003ஆம் ஆண்டு குறும்பு படம் மூலம் தமது இயக்குநர் வாழ்வைத் தொடங்கினார். அறிமுகப் படம் வணிக ரீதியில் வெற்றியடையாத நிலையில் அடுத்து வெளியாகிய அறிந்தும் அறியாமலும்(2005),*பட்டியல்* (2006) மற்றும் பில்லா (2007) ஆகியன வணிக ரீதியில் வெற்றி பெற்றது. பவன் கல்யான் முதன்மைக் கதாப்பாத்திரத்தில் நடித்த பாஞ்சா (2011) மற்றும் ஆரம்பம் ஆகிய திரைப்படங்கள் வணிக ரீதியில் வெற்றி பெற்றது. முதல் இந்தித் திரைப்படமான *சேர்சா* நேர்மறையான விமர்சனனங்க்லளைப் பெற்றது.
# விஷ்ணுவர்த்தன் (இயக்குநர்)

## திரைப்படங்கள்

| **ஆண்டு** | **திரைப்படம்** | **நடிகர்கள்** | **மொழி** | **குறிப்புகள்** |
| --- | --- | --- | --- | --- |
| 2003 | *குறும்பு* | அல்லரி நரேஷ், தியா, நிகிதா துக்ரல் | தமிழ் |  |
| 2005 | *அறிந்தும் அறியாமலும்* | நவதீப், ஆர்யா, பிரகாஷ் ராஜ், சமிக்ஷா | தமிழ் |  |
| 2006 | *பட்டியல்* | பரத், ஆர்யா, பூஜா உமாசங்கர், பத்மப்பிரியா | தமிழ் |  |
| 2007 | *பில்லா* | அஜித் குமார், நயன்தாரா, நமிதா | தமிழ் |  |
| 2009 | *சர்வம்* | ஆர்யா, திரிஷா, ஜே. டி. சக்கரவர்த்தி, | தமிழ் |  |
| 2013 | *ஆரம்பம்* | அஜித், நயன்தாரா, ஆர்யா, | தமிழ் |  |
| 2015 | *யட்சன்* | ஆர்யா, கிருஷ்ணா, கிஷோர் | தமிழ் | } |
# எஸ். ஜே. சூர்யா

**எஸ். ஜே. சூர்யா** என்ற திரைப்பெயர் கொண்ட **செல்வராஜ் ஜஸ்டின் பாண்டியன்** ஓர் இந்திய திரைப்பட இயக்குநர், திரைக்கதை ஆசிரியர், நடிகர், மற்றும் திரைப்படத் தயாரிப்பாளர். தமிழ், திரைப்படத்துறையான கோலிவுட்டில் புகழ்பெற்ற இயக்குநரும் ஆவார். 2021-2023 ஆம் ஆன்டுக்கான கலைமாமணி விருதை தமிழக அரசு இவருக்கு வழங்கி சிறப்பித்தது.
# எஸ். ஜே. சூர்யா

## தனிப்பட்ட வாழ்க்க

ஜஸ்டின் செல்வராஜ் பாண்டியன் எனப் பெயரிடப்பட்ட எஸ்.ஜே. சூர்யா, தமிழ்நாட்டின் தென்காசி மாவட்டம், வாசுதேவநல்லூரில் ஒரு தமிழ் கிறிஸ்தவக் குடும்பத்தில் ஜூலை 20, 1968 அன்று பிறந்தார். அவரது பெற்றோர் சம்மனசு பாண்டியன் மற்றும் ஆனந்தம், அவரது இரண்டு மூத்த உடன்பிறப்புகளுடன் அவரை வளர்த்தனர்: செல்வி என்ற சகோதரி மற்றும் விக்டர் என்ற சகோதரர்.
# எஸ். ஜே. சூர்யா

## திரைப்பட வாழ்வு

சூர்யாவின் முதல் திரைப்படம் *வாலி* பெரும் வெற்றிகண்டது. அடுத்து வந்த குஷி, தமிழ், தெலுங்கு இரு மொழிகளிலும் பெரும் வெற்றியடைந்தபோதும் இந்தியில் எடுக்கப்பட்ட மறுபதிப்பு வெற்றி பெறவில்லை.
# எஸ். ஜே. சூர்யா

## திரைப்படங்கள்

### நடிகராக

| ஆண்டு | திரைப்படம் | வேடம் | குறிப்புகள் |
| --- | --- | --- | --- |
| 1988 | நெத்திஅடி | பெயரறியாத வேடம் |  |
| 1993 | கிழக்குச் சீமையிலே | பெயரறியாத வேடம் |  |
| 1995 | ஆசை | ஆட்டோக்காரர் |  |
| 2000 | குஷி | சிறு வேடம் |  |
| 2004 | நியூ | விச்சு |  |
| 2005 | அன்பே ஆருயிரே | சிவா |  |
| மகா நடிகன் | தம் வேடமே | சிறு வேடம் |  |
| 2006 | கள்வனின் காதலி | சத்யா |  |
| டிஷ்யூம் | தம் வேடமே | சிறுவேடம் |  |
| 2007 | வியாபாரி | சூர்யபிரகாஷ் |  |
| திருமகன் | தங்கப்பாண்டி தேவர் |  |  |
| 2009 | நியூட்டனின் மூன்றாம் விதி | குரு |  |
| 2012 | நண்பன் | உண்மையான பஞ்சவன் பாரிவேந்தன் |  |
| 2015 | இசை | ஏ.கே.சிவா |  |
| 2016 | இறைவி | அருள் |  |
| 2017 | ஸ்பைடர் | சுடலை / பைரவுடு (தெலுங்கு பதிப்பு) |  |
| 2017 | மெர்சல் | டேனியல் ஆரோக்கியராஜ் |  |
| 2019 | மொன்ஸ்டர் | அஞ்சனம் அழகிய பிள்ளை |  |
| 2021 | நெஞ்சம் மறப்பதில்லை | ராமசாமி "ராம்சே" |  |
| 2021 | மாநாடு | தனுஷ் கோடி | தீய பாத்திரம் |
| 2022 | டான் | பூமிநாதன் | தீய பாத்திரம் |
| 2022 | கடமையை செய் | அசோக் மௌரியன் | கதாநாயகன் |
| 2023 | வாரிசு | ஆதித்யா மிட்டல் | கேமியோ |
| 2023 | பொம்மை | ராஜு | கதாநாயகன் |
| 2023 | மார்க் ஆண்டனி | ஜாக்கி பாண்டியன், மதன் பாண்டியன் | இரட்டை வேடம் |
| 2023 | ஜிகர்தண்டா டபுள்எக்ஸ் | கிருபாகரன் "கிருபை" ஆரோக்கியராஜ் "கிருபன்" / ரே தாசன் | இரண்டாவது கதாநாயகன் |
| 2024 | ராயன் | சேதுராமன் "சேது" |  |
| 2024 | இந்தியன் 2 | "சகலகலா வல்லவன்" சற்குண பாண்டியன் |  |
| 2024 | சரிபோதா சனிவாரம் | CI ஆர்.தயானந்த் "தயா" |  |
| 2025 | வீர தீர சூரன் | அருணகிரி ஐபிஎசு | } |
# எஸ். ஜே. சூர்யா

## திரைப்படங்கள்

### **இணையத் தொடர்**

| 2022 | *வதந்தி: வெலோனியின் கட்டுக்கதை* | தமிழ் | ஐ.பி.எஸ் விவேக் | } |
| --- | --- | --- | --- | --- |
# எஸ். ஜே. சூர்யா

## திரைப்படங்கள்

### இயக்குநராக

| ஆண்டு | திரைப்படம் | மொழி | பிறவகைப் பங்காற்றல் |  |
| --- | --- | --- | --- | --- |
| 1999 | *வாலி* | தமிழ் | திரைக்கதை |  |
| 2000 | *குஷி* | தமிழ் | திரைக்கதை |  |
| 2001 | *குஷி* | தெலுங்கு | திரைக்கதை |  |
| 2003 | *குஷி* | இந்தி | திரைக்கதை |  |
| 2004 | *நியூ* | தமிழ் | திரைக்கதை, தயாரிப்பாளர் |  |
| *நானி* | தெலுங்கு | திரைக்கதை |  |  |
| 2005 | *அன்பே ஆருயிரே* | தமிழ் | திரைக்கதை, தயாரிப்பாளர் |  |
| 2009 | *புலி* | தெலுங்கு | தயாரிப்பில் |  |
| 2015 | *இசை* | தமிழ் | இயக்கம், தயாரிப்பாளர், இசையமைப்பாளர் | } |